แนวโน้มดัชนีเช้าขึ้นตามต่างประเทศ
นักวิเคราะห์ฯคาดตลาดหุ้นไทยเช้านี้น่าจะดีดตัวขึ้นตามต่างประเทศรับกรีซผ่านแผนรัดเข็มขัด-ค่าต๋งแบงก์ต่ำคาด
14 ก.พ. 2555

นักวิเคราะห์ฯคาดตลาดหุ้นไทยเช้านี้น่าจะดีดตัวขึ้นตามต่างประเทศรับกรีซผ่านแผนรัดเข็มขัด-ค่าต๋งแบงก์ต่ำคาด 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะดีดตัวขึ้นตามตลาดหุ้นต่างประเทศ รับปัจจัยบวกหลังรัฐสภากรีซอนุมัติมาตรการรัดเข็มขัด ทำให้ความกังวลเรื่องวิกฤตหนี้สินของกรีซลดลง ส่วนกรณีที่มูดีส์ปรับลดอันดับเครดิตความน่าเชื่อถือ 6 ประเทศสมาชิกยูโรโซน มองว่าไม่ใช่ประเด็นใหม่และไม่น่ามีผลต่อตลาดฯมากนัก
ขณะที่ปัจจัยในประเทศก็มีความชัดเจนเรื่องอัตราเงินนำส่งของธนาคารพาณิชย์ที่จะต้องจ่ายให้แก่ธนาคารแห่งประเทศไทยเพื่อนำใช้ในการแก้ปัญหาหนี้กองทุนฟื้นฟูฯ (FIDF) ที่ 0.47% ซึ่งถือว่าอยู่ในระดับต่ำกว่าที่คาดการณ์กันไว้ก่อนหน้านี้
พร้อมให้แนวรับ 1,109 จุด แนวต้าน 1,122 จุด